《悲歌五首》
元代·方回

穷凶极诈肆淫贪，宾主湖山昼夜酣。
世事可欺沙武口，天诛难免木绵庵。
赀财已籍宫宜赭，腰领犹全首欠函。
地下丽华应有语，不因玉树失江南。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。